text: সাগরলাল দত্ত (১৮২১ — ১৮৮৬) একজন জনহিতৈষী বাঙালি ব্যবসায়ী, সমাজসেবী ও দানবীর ছিলেন। তাঁর নামাঙ্কিত কামারহাটীতে সাগর দত্ত হাসপাতাল ও মেডিকেল কলেজ তাঁরই দান করা জমিতে অবস্থিত।
  
  অবদান
  সাগর দত্ত ১৮২১ সালে হুগলী জেলার চুঁচুড়ায় জন্মগ্রহন করেন সুবর্ণবণিক সম্প্রদায়ের দত্ত পরিবারে। পিতার নাম ছিল মোহনচাঁদ দত্ত। ১৭ বছর বয়েসে পৈতৃক ব্যবসার দেখাশোনার কাজ ছেড়ে কার্লাইল নেফিউস নামক একটি বিদেশী কোম্পানীর অফিসে মুৎসুদ্দির কাজ করতে থাকেন তিনি। কিছুকাল পরে দত্ত লাভজনক নীলের কারবারে যোগ দেন। বিপুল পয়সা অর্জন করার দুই বছর পরে দাদা পীতাম্বর দত্তের সাথে পাটের ব্যবসায় নামেন এবং সাগরলালবাবু নামে খ্যাতি পান। যদিও তিনি দেশীয় সংস্কৃতিতে অভ্যস্ত ছিলেন। ব্রাহ্মসমাজের উন্নতিতে অর্থ প্রদান করেন। নিজের এলাকায় ঠাকুরবাড়ী, অতিথিশালা, ইংরেজি শিক্ষা বিদ্যালয় ইত্যাদি স্থাপন করেন। দানশীল ব্যক্তি হিসাবে তাঁর বিশেষ পরিচিতি হয়। কলকাতার কলুটোলায় থাকাকালী তিনিই প্রথম বাঙালী ব্যক্তি যিনি টেলিফোন ব্যবহার করেছিলেন। তার স্ত্রী ম্যালেরিয়া আক্রান্ত হয়ে মারা গেলে হাসপাতাল তৈরীর প্রয়োজনীয়তা বোধ করেন সাগর দত্ত। ১৮৮৬ সালে তার মৃত্যুর আগে ১৩ লক্ষাধিক টাকার সম্পত্তি ও কামারহাটি বাগানবাড়ীর জমি দান করে যান এই উদ্দেশ্যে। হুগলী জেলার দত্তবাড়ীর দুর্গাপূজার প্রচলন করেন সাগর দত্ত। কলকাতা পুরসভা, ১৯২৮ সালে শোভারাম বসাক ফার্স্ট লেনের নাম পরিবর্তন করে সাগর দত্ত লেন করে। সম্পর্কে তিনি সঙ্গীতশিল্পী লালচাঁদ বড়ালের মাতামহ।
  
  তথ্যসূত্র
  
  বিষয়শ্রেণী:১৮২১-এ জন্ম
  বিষয়শ্রেণী:১৮৮৬-এ মৃত্যু
  বিষয়শ্রেণী:বাঙালি ব্যবসায়ী
  বিষয়শ্রেণী:বাঙালি সমাজসেবক
  বিষয়শ্রেণী:হুগলী জেলার ব্যক্তি
title: সাগরলাল দত্ত